钦定古今图书集成/明伦汇编/氏族典/第068卷 > 朱怀英
## 钦定古今图书集成/明伦汇编/氏族典/第068卷 > 朱怀英

按《万姓统谱》：怀英字晋老，建安人。建炎初，诏求文武
材略出伦之士，有司以怀英列荐，从幸扬州。又上书
略曰：“楚怀王以五千里之地，带甲百万，不能报父兄
之辱。臣尝闻此，愿为朝廷衔命折敌，责之以义，而大
兵继进。臣虽不免郦生之烹，亦足仰成陛下孝弟之
志，虽死犹生也。”时方议和，不果用。